HANA-KCE กอดคอกันวิ่ง ลุ้นผลประกอบการ Q3 สดใสรับไฮซีซั่น
HANA-KCE กอดคอกันวิ่ง ลุ้นผลประกอบการ Q3 สดใสรับไฮซีซั่น
27 ก.ย. 2560

ผู้สื่อข่าวรายงานว่า ราคาหุ้นบริษัทฮานา ไมโครอิเล็คโทรนิคส จำกัด (มหาชน) หรือ HANA ล่าสุด ณ เวลา 14.50 น. ราคาอยู่ที่ 46.75 บาท บวก 0.75 บาท หรือ 1.63% สูงสุดที่ 47.00 บาท ต่ำสุดที่ 46.25 บาท มูลค่าซื้อขายที่ 113.76 ล้านบาท
ขณะเดียวกันราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE  ล่าสุด ณ เวลา 14.50 น. อยู่ที่ 101.00 บาท บวก 3.00 บาท หรือ 3.06% สูงสุดที่ 102.00 บาท ต่ำสุดที่ 98.00 บาท มูลค่าซื้อขายที่ 716.47 ล้านบาท
ด้าน บล.ดีบีเอส วิคเคอร์ส แนะนำ “ซื้อ” KCE ราคาพื้นฐาน 104.00 บาท ซึ่งระยะนี้มีข่าวดีคือ ราคาทองแดงซึ่งเป็นต้นทุนสำคัญในตลาดโลกปรับตัวลดลง ล่าสุดเป็น 6,459 เหรียญต่อตัน ปรับลดลง 0.6% เทียบกับ 1 สัปดาห์ก่อนหน้า และ HANA ราคาพื้นฐาน 55.00 บาท
โดยคาดว่าแนวโน้มธุรกิจในงวดไตรมาส 3/60 ก็ยังมีความสดใสต่อเนื่องและเข้าสู่ไฮซีซั่น ธุรกิจ PCBA ซึ่งเป็น 61% เทียบกับยอดขายรวมมีการเติบโตดีต่อเนื่อง เพราะอุปสงค์ในสินค้า RFID เป็นบวก ด้านอีกหนึ่งธุรกิจหลักคือ IC ซึ่งเป็น 39% เทียบกับยอดขายรวมก็เริ่มมีสัญญาณฟื้นตัว